ພົບອຸໂມງຂົນສົ່ງຢາເສບຕິດ ລະຫວ່າງສະຫະລັດກັບເມັກຊິໂກ
ເຈົ້າໜ້າທີ່ສະຫະລັດກ່າວວ່າ ຕົນໄດ້ພົບເຫັນ ອຸໂມງຂົນສົ່ງຢາເສບຕິດແຫ່ງໃຫຍ່ ທີ່ຊາຍແດນ ສະຫະລັດຕິດກັບເມັກຊິໂກ.
ພວກເຈົ້າໜ້າທີ່ສະຫະລັດ ກ່າວວ່າທາງອຸໂມງລໍາລຽງຢາ ເສບຕິດຂ້າມຊາຍແດນ ທີ່ທັນສະໄໝແຫ່ງນຶ່ງ ໄດ້ຖືກຄົ້ນ ພົບຢູ່ເລາະຕາມຊາຍແດນສະຫະລັດກັບ Mexico ແລະ ຍຶດກັນຊາໄດ້ ຫລາຍກວ່າ 20 ໂຕນຊຶ່ງເປັນການຍຶດຢາ ເສບຕິດໄດ້ລາຍໃຫຍ່ທີ່ສຸດຄັ້ງທີສອງໃນເດືອນນີ້ ເຈົ້າໜ້າທີ່ຕຳຫລວດກວດຄົນເຂົ້າເມືອງແລະພາສີ ເວົ້າວ່າ ທາງອຸໂມງທີ່ຍາວເກືອບ 1 ຫລັກກິໂລແມັດດັ່ງກ່າວ ໄດ້ ຖືກພົບພໍ້ໃນວັນພະຫັດຫາຜ່ານມານີ້ ໂດຍມີຄວາມເລິກ 27 ແມັດ ແລະເປັນອຸໂມງທີ່ມີທາງລົດໄຟທີ່ທັນສະໄໝ, ລະບົບໄຟຟ້າ ແລະລະບົບລະ ບາຍອາກາດຕ່າງໆ ແລະມີທາງເຂົ້າຢູ່ 2 ບ່ອນ ຢູ່ໃນຊາຍແດນຝ່າຍສະຫະລັດ ທີ່ຢູ່ ຫ່າງຈາກຍ່ານອຸດສາຫະກໍາ Otay Mesa ປະ ມານ 244 ແມັດ ຢູ່ພາກໃຕ້ຂອງເມືອງ San Diego ພວກເຈົ້າໜ້າທີ່ເວົ້າວ່າ ພວກເຂົາເຈົ້າໄດ້ພົບທາງເຂົ້າອຸໂມງດັ່ງກ່າວ ຫລັງຈາກພວກນັກສືບ ສວນມີຄວາມສົງໄສ ລົດພ່ວງບັນທຸກສິນຄ້າ ຫລື trailer ຄັນນຶ່ງທີ່ຈອດຢູ່ໃກ້ໆກັບສາງ ເກັບເຄື່ອງແຫ່ງນຶ່ງໃນເຂດອຸດສະຫະກຳແຫ່ງນີ້ ພວກເຈົ້າໜ້າທີ່ໄດ້ຕິດຕາມລົດພ່ວງຄັນ ນັ້ນ ໃນຂະນະທີ່ມັນແລ່ນອອກຈາກບ່ອນນັ້ນ ໄປແລະໃນເວລາຕໍ່ມາກໍ່ໄດ້ຢຸດລົດຄັນນັ້ນ ພ້ອມກັບຍຶດກັນຊາໄດ້ຫລາຍກວ່າ 12 ໂຕນ ຢູ່ໃນລົດຄັນນັ້ນ ຄົນຂັບລົດພ້ອມກັບຄົນ ອື່ນອີກ 2 ຄົນທີ່ມານຳລົດນັ້ນຖືກຈັບຢູ່ໃນສະຫະລັດ ໃນຂະນະທີ່ຄົນອື່ນອີກ 5 ຄົນຖືກ ຈັບກຸມຢູ່ Mexico ແລະໃນວັນທີ 4 ພະຈິກຜ່ານມານີ້ ພວກເຈົ້າໜ້າທີ່ກໍຍຶດກັນຊາໄດ້ ປະມານ 30 ໂຕນ ໃນຂະນະດຽວກັນ ກໍໄດ້ພົບພໍ້ອຸໂມງອີກແຫ່ງນຶ່ງ ທີ່ໄປສຸດຢູ່ເຂດອຸດ ສະຫະກຳແຫ່ງດຽວກັນຢູ່ເມືອງSan Diego